
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 931 

23 Οκτωβρίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας εκτάσεως εμβαδού 1,488 
στρεμμάτων στη θέση «Λακουδίτσα» περιοχής 
Χαλιωτάτων περιφέρειας Δήμου Σάμης Νομού 

Κεφαλληνίας. 1 

Κήρυξη αναδασωτέας έκτασης εμβαδού 5.643 τ.μ. 
στη θέση «Καημένος Κούμος» περιφέρειας Δή¬ 
μου Χερσονήσου (Δημ. Διαμ. Χερσονήσου). 2 

Καθορισμός ορίων αιγιαλού, παραλίας στη θέση 
«Φάραγγας», νήσου Πάρου. 3 


ΑΠΟΦΑΣΕΙ Σ 

Αοιθυ. 4779 (1) 


Κήρυξη ως αναδασωτέας εκτάσεως εμβαδού 1,488 
στρεμμάτων στη θέση «Λακουδίτσα» περιοχής Χα- 
λιωτάτων περιφέρειας Δήμου Σάμης Νομού Κεφαλ¬ 
ληνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις περί Διοικητικής αποκέντρωσης διατάξεις του 
ν. 3200/1955, όπως τροποποιήθηκε και συμπληρώθηκε 
μεταγενέστερα με το ν.δ. 532/1970. 

2) Τις διατάξεις του άρθρου 117 παρ. 3 του Συντάγ¬ 
ματος. 

3) Τις διατάξεις του ν. 998/1979 «περί προστασίας των 
δασών και των δασικών εν γένει εκτάσεων της χώρας» 
και συγκεκριμένα: 

α) Του άρθρου 38 παρ. 1 και β) Του άρθρου 41 παρ. 1. 

4) Τις διατάξεις του ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 


5) Τις διαταγές του Υπουργείου Γεωργίας αριθμ α) 
160417/1180/8.7.1980 και β) 182447/3049/24.9.1980. 

6) Τον ν. 2218/13.6.1994 «Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες δι¬ 
ατάξεις» όπως τροποποιήθηκε μεταγενέστερα με τον 
ν. 2240/16.9.1994. 

7) Τον ν. 2503/30.5.1997 «Διοίκηση, οργάνωση, στελέ- 
χωση της περιφέρειας, ρύθμιση θεμάτων για την τοπική 
αυτοδιοίκηση και άλλες διατάζεις». 

8) Την υπ’ αριθμ. 4208/4.7.2006 αναφορά της Δ/νσης 
Δασών Κεφαλληνίας με την οποία προτείνεται η κή¬ 
ρυξη ως αναδασωτέας, της αναφερόμενης στο θέμα 
εκτάσεως, αποφασίζουμε: 

Κηρύσσουμε αναδασωτέα, με σκοπό την διατήρηση 
του δασικού χαρακτήρα αυτού, τον αποκλεισμό δι¬ 
άθεσης του για άλλη χρήση και την αποκατάσταση 
της καταστραφείσας δασικής βλάστησης με φυσική 
αναγέννηση, του δάσους που αποψιλώθηκε, εμβαδού 
1,488 στρεμμάτων (ενός στρέμματος και τετρακοσίων 
ογδόντα οκτώ τετραγωνικών μέτρων), στη θέση «Λα¬ 
κουδίτσα» περιοχής Χαλιωτάτων του Δήμου Σάμης 
και προσδιορίζεται από τα στοιχεία: Α-Β-Γ-Δ-Ε-Ζ-Η-Α 
όπως φαίνονται στο συνημμένο απόσπασμα χάρτη Γ.Υ.Σ 
κλίμακας 1:5.000, υπ’ αριθμ. 6124/7, ο οποίος αποτελεί 
αναπόσπαστο μέρος της απόφασης αυτής και ορίζεται 
ως εξής: 

Ανατολικά: Δρόμο και δάσος. 

Δυτικά: Εθνική οδό Αργοστολιού - Σάμης και δάσος. 

Βόρεια: Εθνική οδό Αργοστολιού - Σάμης και δρόμο. 

Νότια: Δάσος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 27 Ιουλίου 2006 

Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ ΙΟΝΙΩΝ ΝΗΣΙΩΝ 
Δ/ΝΣΗ ΔΑΣΩΝ ΚΕΦ/ΝΙΑΣ 


Ανήκει στην αριθμ /ΊΛΉ ( 

Απόφαση Γενικού Γραμματέα Π . I. Ν. 
ΑΠΟΣΠΑΣΜΑ ΧΑΡΤΗ Γ.Υ.Σ. με αριθμ.: 6124/7 
ΔΗΜΟΣ : Σάμης 

ΘΕΣΗ: "Λακουδίτσα' - Χαλιωτάτων 
ΚΛΙΜΑΚΑ: 1:5.000 

Α-Β-Γ-Α-Ε-Ζ-Η-Α: Όρια δάσους που υλοτομήθηκε, εμβαδού 1,488 στρ. 

Αοιθυ. 5984 (2) 

Κήρυξη αναδασωτέας έκτασης εμβαδού 5.643 τ.μ. στη 
θέση «Καημένος Κούμος» περιφέρειας Δήμου Χερ¬ 
σονήσου (Δημ. Διαμ. Χερσονήσου) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις» (ΦΕΚ 107/τ.Α730.5.1997). 

2. Τις διατάξεις του άρθρου 117 παρ. 3 του Συντάγ¬ 
ματος. 

3. Τις διατάξεις του ν. 3200/1955 «Περί Διοικητικής 
Αποκέντρωσης» όπως τροποποιήθηκαν και συμπληρώ¬ 
θηκαν μεταγενέστερα με το ν.δ. 532/1970». 

4. Τις διατάξεις του ν. 998/1979 «Περί προστασίας των 
δασών και δασικών εν γένει εκτάσεων της χώρας» (ΦΕΚ 
289/1979/τ.Α') και ειδικότερα του άρθρου 38 παρ. 1 σε 
συνδυασμό με το άρθρο 41 παρ. 1. 

5. Τις διατάξεις του ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν γέ- 
νει εκτάσεων και άλλες διατάξεις» (ΦΕΚ 303/τ.Α72003) και 
ειδικότερα τις παρ. 8 και 15 άρθρου 1 του Νόμου αυτού. 

6. Τις υπ’ αριθμ. 159140/1077/12.3.1980, 1099/26.10.2004 
ερμηνευτικές εγκυκλίους των ν. 998/1979 και 3208/2003 
αντίστοιχα του Υπουργού Γεωργίας και Υπουργού Αγρο¬ 
τικής Ανάπτυξης και Τροφίμων. 

7. Τις διαταγές του Υπουργείου Γεωργίας α) 
204809/761/24.2.1978, β) 210851/12.4.1978, γ) 222899/ 2424/ 
10.7.1978, δ) 173235/2090/3.7.1979, ε) 160417/1160/ 8.7.1980, 
ζ) 182447/3049/24.9.1980, η) 178936/4496/20.11.1981, 0) 
154659/24.5.1982 εγκυκλίους του Υπουργείου Γ εωργίας 
με τις οποίες δόθηκαν οδηγίες στις Δασικές Υπηρεσίες 
για την κήρυξη εκτάσεων αναδασωτέων. 

8. Την υπ’ αριθμ. 1151/1997 απόφαση Συμβουλίου Επικρά¬ 
τειας (Τμήμα Ε'), την υπ’ αριθμ. 331/1989 ατομική γνωμο¬ 
δότηση του Παρέδρου Διοίκησης Αλ. Τζεφεράκου η οποία 
έγινε αποδεκτή από τον Υφ. Γεωργίας με τον υπ’ αριθμ. 
87590/15467/2.6.1999 έγγραφο Υπουργού Γ εωργίας, την 
υπ’ αριθμ. 87234/7539/3.9.1997 εγκύκλιο του Υπουργού Γ ε¬ 
ωργίας και το υπ’ αριθμ. 114959/855 πετ/12.1.2000 έγγραφο 
του Γ ενικού Δ/ντή Γ ενικής Γ ραμματείας Δασών και Φ.Π. 
(για την κήρυξη δασικής εκτάσεως που καταστράφηκε 
ή αναδασωτέας, δεν απαιτείται η προηγούμενη επίλυση 
τυχόν αμφισβητήσεων για τον χαρακτήρα της υπό ανα¬ 
δάσωση εκτάσεως ως Δασικής ή μη κατά την διαδικασία 
του άρθρου 14 του ν. 998/1979). 

9. Την υπ’ αριθμ. 838/2002 απόφαση του Συμβουλίου Επι¬ 
κράτειας, καθώς και το υπ’ αριθμ. 105204/2793/31.7.2002 
έγγραφο του Τμήματος Νομικών Υποθέσεων του Υπουρ¬ 
γείου Γεωργίας σύμφωνα με τα οποία: α) η έκδοση 
πράξης χαρακτηρισμού και η έκδοση απόφασης κήρυξης 
έκτασης ως αναδασωτέας ακολουθούν διακεκριμένες 
μεταξύ τους διαδικασίες, που αποκλείονται αμοιβαίως, 
β) Το αρμόδιο για χαρακτηρισμό όργανο δεν μπορεί να 
προβεί σε έκδοση πράξης χαρακτηρισμού στην περί¬ 
πτωση που η προς χαρακτηρισμό έκταση έχει κηρυχθεί 
αναδασωτέα ή διαπιστώνεται ότι συντρέχουν οι προϋ¬ 
ποθέσεις για την κήρυξη της σύμφωνα με το άρθρο 117 
του Συντάγματος και 38 του ν. 998/1979. 

10. Τα υπ’ αριθμ. 6013/28.1.2004, 353/8.5.2004 έγγραφα 
του Υπουργείου Εσωτερικών Δημόσιας Διοίκησης και 


Αποκέντρωσης σχετικά με την αποστολή δημοσιευμά¬ 
των στην Εφημερίδα της Κυβερνήσεως. 

11. Το υπ’ αριθμ. 353/8.5.2001 έγγραφο Γενικής Γραμ¬ 
ματείας του Υπουργικού Συμβουλίου σχετικά με τη σύ¬ 
νταξη Διοικητικών πράξεων που δημοσιεύονται στο Β' 
και Δ' τεύχος της Εφημερίδας της Κυβερνήσεως. 

12. Τα υπ’ αριθμ. 83652/1282/10.6.1987, 101542/12985/ 
16.10.1989 έγγραφα του Τμήματος Νομικών Υποθέσεων 
του Υπουργείου Αγροτικής Ανάπτυξης και Τροφίμων 
σύμφωνα με τα οποία στις περιπτώσεις ακύρωσης μιας 
διοικητικής πράξης λόγω ελαττώματος στην αιτιολογία, 
η διοίκηση μπορεί να εκδώσει νέα πράξη (με το ίδιο 
περιεχόμενο που είχε και η ακυρωθείσα) με την προ¬ 
σήκουσα αιτιολογία (ΣτΕ 1340/72, 2046/75). 

13. Την υπ’ αριθμ. 5983/13.9.2006 εισήγηση της Δ/νσης 
Δασών Ηρακλείου για κήρυξη ως αναδασωτέας της 
εκτάσεως, που αναφέρεται στο θέμα, της οποίας η βλά¬ 
στηση καταστράφηκε από παράνομη εκχέρσωση με 
σκοπό την προστασία της, την διατήρηση του δασικού 
χαρακτήρα της, ώστε να αποκλεισθεί η διάθεση αυτής 
για άλλο προορισμό και την επαναφορά με φυσική ή 
τεχνητή αναγέννηση της δασικής βλαστήσεως στην 
προ της αλλοιώσεως κατάσταση. 

14. Την υπ’ αριθμ. 6730/12.8.2003 απόφασή μας «Ορι¬ 
σμός εισηγητών και μεταβίβαση εξουσίας υπογραφής 
«Με εντολή Γενικού Γραμματέα» αποφάσεων, εγγρά¬ 
φων και άλλων πράξεων στον Γ ενικό Διευθυντή, στους 
Προϊσταμένους Διευθύνσεων και Προϊσταμένους τμη¬ 
μάτων και Γ ραφείων των Υπηρεσιών της Περιφέρειας 
Κρήτης» (ΦΕΚ 1288/τ.Β/12.9.2003), όπως τροποποιήθη¬ 
κε και συμπληρώθηκε με τις υπ’ αριθμ. 8548/14.4.2004, 
9928/17.12.2004 όμοιες (ΦΕΚ 615/τ.Β727.4.2004 και 1983/ 
τ.Β731.12.2004 αντίστοιχα), αποφασίζουμε: 

Κηρύσσουμε αναδασωτέα με σκοπό την προστασία 
της, την διατήρηση του δασικού χαρακτήρα της ώστε 
να αποκλεισθεί η διάθεση αυτής για άλλο προορισμό 
και την επαναφορά με φυσική ή τεχνητή αναγέννηση 
της δασικής βλάστησης στην προ της αλλοιώσεως κα¬ 
τάσταση την δημόσια δασική έκταση (παρ. 2 άρθρου 3 
του ν. 998/1979 όπως τροποποιήθηκε με το εδαφ. 2 παρ. 
1 άρθρου 1 ν. 3208/2003) εμβαδού πέντε στρεμμάτων και 
εξακοσίων σαράντα τριών τετραγωνικών μέτρων (5.643 
τ.μ.), που βρίσκεται στην θέση «Καημένος Κούμος» πε¬ 
ριφέρειας Δήμου Χερσονήσου (Δημ. Διαμ. Χερσονήσου) 
και προσδιορίζεται από τα στοιχεία: 1, 2, 3, 4, 5, 6, 7, 8, 9, 
10,11, Α, Β, Γ, Δ, 16,17,18,19, 20, 21, 22,1, στο με ημερο¬ 
μηνία 12.9.2006 συνημμένο τοπογραφικό διάγραμμα του 
Δασολόγου Νικολάου Παπαδακάκη οποίο έχει θεωρηθεί 
από το Δ/ντή Δασών Ηρακλείου. 

Η έκταση έχει όρια: 

Ανατολικά: Γεωργική έκταση. 

Δυτικά: Αγροτικός δρόμος. 

Βόρεια: Γ εωργική έκταση. 

Νότια: Δασική έκταση. 

όπως και στο συνημμένο διάγραμμα φαίνεται το οποίο 
αποτελεί αναπόσπαστο μέρος της απόφασης αυτής. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Ηράκλειο, 13 Σεπτεμβρίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

Αρίθα οικ. 16527 (3) 

Καθορισμός ορίων αιγιαλού, παραλίας στη θέση 
«Φάραγγας», νήσου Πάρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 3,4,5 και 6 του ν. 2971/2001 
(ΦΕΚ 285/τ.Α7ΐ9.12.2001) «περί αιγιαλού και παραλίας». 

2. Τις διατάξεις του άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του 3200/1955 «περί διοικητικής απο¬ 
κέντρωσης», όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 και 
π.δ. 97/1993. 

4. Τις διατάξεις του άρθρου 19 παρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 
7 του ν. 2240/1994, δυνάμει των οποίων αρμοδιότητες 
του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περιφερειακό Δ/ντή, 
σε συνδυασμό με αυτές του άρθρου 14 παρ. 2 του ν. 
2399/1996 με τις οποίες προβλέπεται η κατάργηση των 
θέσεων των Περ/κών Δ/ντών, οι αρμοδιότητες πλέον του 
οποίου περιήλθαν στο Γενικό Γραμματέα της Περιφέρει¬ 
ας και ασκούνται από τον αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του ν. 
2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις» (ΦΕΚ 107/Α), σύμφωνα με τις 
οποίες οι Περιφερειακές Υπηρεσίες του Υπουργείου 
Οικονομικών, που συγκροτούσαν την Περιφερειακή Δι¬ 
οίκηση του Νομού ή της Νομαρχίας, δεν υπήχθησαν 
στην ενιαία οργανική μονάδα της Περιφέρειας, ούτε 
καταργήθηκαν αλλά αποτελούν από 1.9.1997, Υπηρεσίες 
του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης Δι¬ 
οίκησης του Υπουργείου Εσωτερικών, Δημ. Διοίκησης και 
Αποκέντρωσης, σύμφωνα με το οποίο οι αρμοδιότητες 
του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 37930/Δ10Ε 1264/14.10.2005 (ΦΕΚ Β' 
1432), κοινή απόφαση του Πρωθυπουργού και Υπουρ¬ 
γού Οικονομίας και Οικονομικών, οι οποίες αφορούν 
αρμοδιότητες που περιέρχονται στους Υφυπουργούς Οι¬ 
κονομίας και Οικονομικών, καθώς και την τροποποιητική 
της υπ’ αριθμ. 5733/ΔΙΟΕ 179/9.2.2006 (ΦΕΚ 204 τ.Β'). 

8. Τον ν. 3220/2004, «Μέτρα αναπτυξιακής και κοινω¬ 
νικής πολιτικής - αντικειμενοποίηση του φορολογικού 
ελέγχου κ.α. διατάξεις (ΦΕΚ 15/Α/28.1.2004. 

9. Τη με αριθμό 1030067/296/Α006/7.4.2004, εγκύκλιο, 
της Δ/νσης Οργάνωσης του Υπουργείου Οικονομίας 
και Οικονομικών. 

10. Την από 15.11.2005 έκθεση της επιτροπής καθορισμού 
των ορίων αιγιαλού, παραλίας, στην περιοχή «Φάραγ- 
γας» νήσου Πάρου και το από το Νοέμβριο του 2005 
κτηματολογικό, υψομετρικό, τοπογραφικό διάγραμμα, 
κλίμακας 1:500, το οποίο συντάχθηκε τον Νοέμβριο 
του 2005 από τον Αγγελο Δασκαλόπουλο, Τοπογρά¬ 
φο Μηχανικό σε μία πινακίδα, ελέγχθηκε επιτόπου για 
την ακρίβεια της αποτύπωσης την 15.11.2005 από τον 


Θεόδωρο Κιουπίδη, Τεχνολόγο Τοπογράφο Μηχ/κό της 
Κτηματικής Υπηρεσίας Ν. Κυκλάδων και θεωρήθηκε την 
ίδια ημερομηνία από τον Στέλιο Σεζένια, Προϊστάμενο 
της Κτηματικής Υπηρεσίας Ν. Κυκλάδων. 

11. Το με αριθμό 544.5/761/06/26.7.2006 έγγραφο του 
Γ ενικού Επιτελείου Ναυτικού, αποφασίζουμε: 

Επικυρώνουμε την από 15.11.2005 έκθεση της επιτρο¬ 
πής καθορισμού των ορίων αιγιαλού, παραλίας, στην πε¬ 
ριοχή «Φάραγγας» νήσου Πάρου και το από το Νοέμβριο 
του 2005 κτηματολογικό, υψομετρικό, τοπογραφικό 
διάγραμμα, κλίμακας 1:500, το οποίο συντάχθηκε τον 
Νοέμβριο του 2005 από τον Αγγελο Δασκαλόπουλο, 
Τοπογράφο Μηχανικό, σε μία πινακίδα, ελέγχθηκε επι¬ 
τόπου για την ακρίβεια της αποτύπωσης την 15.11.2005 
από τον Θεόδωρο Κιουπίδη, Τεχνολόγο Τοπογράφο 
Μηχ/κό της Κτηματικής Υπηρεσίας Ν. Κυκλάδων και 
θεωρήθηκε την ίδια ημερομηνία από τον Στέλιο Σεζένια, 
Προϊστάμενο της Κτηματικής Υπηρεσίας Ν. Κυκλάδων. 

Στο τοπογραφικό αυτό διάγραμμα καθορίσθηκε η 
οριογραμμή του αιγιαλού με κόκκινη συνεχή πολυγω¬ 
νική γραμμή, στοιχεία, 1, 2, 3,... 31, 32, 33. 

Η οριογραμμή της παραλίας με κίτρινη συνεχή πολυ¬ 
γωνική γραμμή και στοιχεία, Τ, 2', 3',... 30', 3Τ, 32'. 

Αποφαίνεται ότι δεν υφίσταται παλαιός αιγιαλός. 

Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

Η απόφαση αυτή με την έκθεση της επιτροπής και 
το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 22 Σεπτεμβρίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Αρθρο 3 ν. 2971/19.12.2001) 

Για τον καθορισμό των ορίων του αιγιαλού στη θέση 
«ΦΑΡΑΓΓΑΣ», ν. Πάρου. 

Στην Πάρο, σήμερα 15.11.2005, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχνολόγος Τοπογράφος 
Μηχανικός, ως μέλος, 

3. ΠΑΝΑΓΙΩΤΑ ΚΑΤΣΑΛΟΥΛΗ, Αναπληρωτής Λιμενάρχη 
Πάρου, ως μέλος, 

Γ ραμματέας της επιτροπής είναι η Αγγελική Ψιλλο- 
πούλου, υπάλληλος της Κτηματικής Υπηρεσίας Ν. Κυ¬ 
κλάδων. 

Τα μέλη της Επιτροπής: 

4. ΔΗΜΗΤΡΙΟΣ ΜΠΟΥΝΤΟΥΡΗΣ, Διευθυντής της Δι¬ 
εύθυνσης Πολεοδομίας Νομαρχιακής Αυτοδιοίκησης 
Ν. Κυκλάδων και 

5. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γενικής Γραμματείας Περιφέ¬ 
ρειας Ν. Κυκλάδων αν και προσκλήθηκαν με την με 
αριθ. οικ. 2163/14.11.2005 πρόσκληση του προέδρου, δεν 
παρευρέθησαν αποτελούντες την επιτροπή καθορισμού 
των ορίων του αιγιαλού δυνάμει του άρθρου 3 του ν. 
2971/19.12.2001, μεταβήκαμε επί τόπου στην προαναφερ- 
θείσα περιοχή και Λαβόντες υπόψη: 

1. Την από 10.11.2005 αίτηση καθορισμού του Αγγέλου 
Δασκαλοπούλου, των ορίων του αιγιαλού στην εν λόγω 
θέση. 

2. Το τοπογραφικό υψομετρικό και κτηματολογικό 
διάγραμμα, το οποίο συντάχθηκε τον Νοέμβριο του 
2005 από τον Αγγελο Δασκαλόπουλο, Τοπογράφο Μη¬ 
χανικό σε μία πινακίδα, σε κλίμακα 1:500, ελέγχθηκε επι- 
τόπου για την ακρίβεια της αποτύπωσης την 15.11.2005 
από τον Θεόδωρο Κιουπίδη, Τεχνολόγο Μηχ/κό της 
Κτηματικής Υπηρεσίας Ν. Κυκλάδων και θεωρήθηκε την 
ίδια ημερομηνία από τον Στέλιο Σεζένια, προϊστάμενο 
της Κτηματικής Υπηρεσίας Ν. Κυκλάδων. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει, και τον ν. 1337/1983 
καθώς και την προς αυτόν σχετική Δικαστηριακή και 
Διοικητική Νομολογία. 

4. Μετά την από την επιτόπια μετάβαση σχηματισθείσα 
αντίληψη για τα στοιχεία που επηρεάζουν το πλάτος 
του αιγιαλού και της παραλίας, όπως αυτά προβλέπο- 
νται από το άρθρο 9 του ν. 2971/2001 και ειδικότερα: 

Α. 1.Η μορφολογία της ακτής συνίσταται από βραχώδη 
πρανή με σπηλαιώσεις και ύψη στέψης, που κυμαίνονται 
από 2 ως 10 μ. και από δύο αμμώδη τμήματα συνολικού 
μήκους 120 μ., που έχουν εύρος που κυμαίνεται από 3 
έως 30μ. και υψόμετρο αυχένα 2,5 μ. ως 7 μ. 

2. Η συνεχόμενη της ακτής έκταση, είναι περιοχή 
εκτός σχεδίου πόλεως, αραιοδομημένη με μικτή χρήση 
(τουριστική - αγροτική) και το έδαφος είναι λοφώδες 
με κλίσεις από 5-10%. 

3. Το φυσικό όριο βλάστησης αποτελείται από 
θαμνώδη φυσική βλάστηση (σχίνα). 

Β. Στην περιοχή δεν υπάρχουν παράκτιοι φυσικοί πό¬ 
ροι. 

Γ. Η περιοχή βρίσκεται στον νοτιοδυτικό τμήμα της 
νήσου Πάρου εντός του φυσικού όρμου της περιοχής 


της Αγκαιριάς και προσβάλλεται από ισχυρούς ανέμους 
(7-8 Β) νοτίων διευθύνσεων. 

Δ. Η μορφολογία του πυθμένα, σύμφωνα με τα στοι¬ 
χεία που ελήφθησαν από το χάρτη 1:50.000 της Γ.Υ.Σ., εί¬ 
ναι αμμώδης με ήπιες κλίσεις και μικρά βάθη κοντά στην 
ακτή (σε απόσταση 50μ. από την ακτή βάθος 5μ.). 

Ε. Πρόκειται για ακτή με μεγάλο ανάπτυγμα κυμα- 
τισμού. 

ΣΤ. Στη νήσο Πάρο υπάρχει εγκεκριμένη χωροταξική 
μελέτη χρήσεων γης που επηρεάζουν τη δόμηση στις 
παραθαλάσσιες περιοχές ΦΕΚ 732/Δ/7.7.1993. 

Ζ. Δεν υπάρχουν καταγεγραμμένα δημόσια κτήματα στην 
περιοχή που βρίσκεται πλησίον της παράκτιας ζώνης. 

Η. Δεν υφίσταται κτηματολόγιο στην περιοχή. 

Θ. Δεν υπάρχει χαρακτηρισμένη περιοχή ΝΑΤΨΒΑ 
στην ευρύτερη περιοχή, αποφασίζουμε: 

1. Καθορίζουμε επί του ανωτέρω τοπογραφικού 

διαγράμματος: α) Τα όρια του αιγιαλού με κόκκινη συνε¬ 
χή πολυγωνική γραμμή και στοιχεία 1, 2, 3,.31, 32, 33. 

β) Τα όρια της παραλίας με κίτρινη συνεχή πολυγω¬ 
νική γραμμή και στοιχεία, 1', 2', 3', 30', 31', 32'. 

Αποφαινόμαστε ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορε¬ 
τικά δεν εξυπηρετούνται οι σκοποί του άρθρου 1 παρ. 
2 του ν. 2971/2001. 

3. Δεν εξαιρούνται τα κτίσματα (ξερολιθιές), που βρί¬ 
σκονται στη ζώνη παραλίας. 

4. Στη ζώνη του αιγιαλού υπάρχει τεχνικές κατασκευές 
(σκάλα και ξερολιθιές). 

Η Επιτροπή 

Ο Πρόεδρος Τα μέλη 

ΣΤΕΛΙΟΣ ΣΕΖΕΝΙΑΣ ΘΕΟΔΩΡΟΣ ΚΙΟΥΠΙΔΗΣ 
ΠΑΝΑΓΙΩΤΑ ΚΑΤΣΑΛΟΥΛΗ 

ΚΑΣ ΣΤΜ/ΝΟΝ ΣΤΑΣΕΩΝ-ΤΡΙΓΟΝ , 

23739 71 

31 ’ 

1718**7 

25761 25 

32 

1717308 

2575307 

32· 

1719052 

25729 59 

33 

17181 00 

2372730 





ΤΟΠΟΓΡΑΦΙΚΟ ΔΙΑΓΡΑΜΜΑ 

ΚΑΘΟΡΙΣΜΟΙ ΟΡΙΩΝ ΑΙΓΙΑΛΟΤ - ΠΑΡΑΛΙΑΣ 

ΠΕΡΙΟΧΗ ΦΑΡΑΓΓΑΣ 

ΕΝΔΙΑΦΕΡΟΜΕΝΟΣ ΒΜΕΝΤΙΟΣ ΒΑΛΛΕΝΤΗΣ 

ΔΗΜΟΣ ΠΑΡΟΤ 

ΑΡΜΟΔΙΑ ΚΤΗΜ.ΤΠΗΡ ΚΤΚΛΑΔΩΝ 


ΚΛΙΜΑΚΑ 1:500 

Ισόβια στάση 10 μ 


ΤΡΙΓΩΝΟΜΕΤΡΙΚΗ ΕΞΑΡΤΗΣΗ : 4β-4β *5 Ό-< 13 (ΠΡ090ΑΗ «ΑΤΤ) 

ΥΨΟΜΕΤΡΙΚΗ ΑΦΕΤΗΡΙΑ ΚΡΑΤΚΟ ΔΚΤΥΌ (Μ.Σ.«) 


ΜΕΘΟΔΟΣ ΑΠΟΤΤΠΠΕΗΣ ΤΕΠΟΠΑΟΟ»* (ΜΟΟΡΟΝΚΒΟ 

ΧΡΟΝΟΛΟΓΑ ΑΠΟΤΎΠΩΣΗΣ «"ΟΠΤΟΙ 20» 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηηρ://ννννίν.6ΐ.(Π - £-ΠΊ3ίΙ: νν6ί)πΐ35ΐ£Γ@0ΐ·θΓ 























































































